
1. BENDROSIOS NUOSTATOS

	1.1. Lietuvos sveikatos mokslų universiteto ligoninė Kauno klinikos (toliau vadinama – perkančioji organizacija) numato įsigyti kėlimo įrenginių remonto, techninio aptarnavimo ir nuolatinės priežiūros paslaugos (toliau - Paslauga).
	1.2. Šis viešasis pirkimas atliekamas vadovaujantis Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų pirkimų įstatyme. 
	1.3. Šis tarptautinis pirkimas vykdomas atviro konkurso būdu naudojantis Centrinės viešųjų pirkimų informacinės sistemos priemonėmis (toliau - CVP IS) adresu https://viesiejipirkimai.lt. Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie paslaugos teikėjai, kurie yra registruoti CVP IS, pasiekiamoje adresu https://viesiejipirkimai.lt.
	1.4. Išankstinis skelbimas apie pirkimą nebuvo skelbtas.
1.5. Pirkimo dokumentų sudedamoji dalis yra skelbimas apie pirkimą. Perkančioji organizacija skelbimuose esančios informacijos šiame dokumente pakartotinai neteikia.
1.6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo ir skaidrumo principų, konfidencialumo bei nešališkumo reikalavimų.
1.7 Perkančiosios organizacijos kontaktiniai asmenys – viešųjų pirkimų vyriausioji specialistė Lina Glebė, tel. +370 37 326787, el. paštas lina.glebe@kaunoklinikos.lt. 
1.8. Perkančioji organizacija yra pridėtinės vertės mokesčio (toliau – PVM) mokėtoja.

2. PIRKIMO OBJEKTAS

2.1. Pirkimo objektas – kėlimo įrenginių remonto, techninio aptarnavimo ir nuolatinės priežiūros paslaugos.
2.2.	Detali informacija apie perkamas prekes pateikiama techninėje specifikacijoje (3 priedas). Numatomų įsigyti prekių Centrinės perkančiosios organizacijos (CPO) kataloge nėra.
2.3. Vadovaujantis LR Viešųjų pirkimų įstatymo 27 straipsnio nuostatomis Centrinėje viešųjų pirkimų informacinėje sistemoje (toliau – CVP IS) (adresu https://pirkimai.eviesiejipirkimai.lt) buvo viešai skelbta išankstinė rinkos konsultacija dėl kėlimo įrenginių remonto, techninio aptarnavimo ir nuolatinės priežiūros paslaugų pirkimo Nr. 5600462.
2.4. Šis pirkimas į atskiras pirkimo dalis neskaidomas (viso viena pirkimo dalis) dėl šių priežasčių: pirkimo nėra tikslinga skaidyti į dalis, kadangi įsigyjamos vienos rūšies paslauga ir pirkimo sutarties vykdymas taptų per brangus ir sudėtingas techniniu požiūriu.
2.5. Dalyvis gali pateikti tik vieną pasiūlymą visam pirkimui. Alternatyvūs pasiūlymai negalimi. Pasiūlymas turi būti pateiktas visai pirkimo sąlygų techninėje specifikacijoje nurodytai apimčiai, neskaidant jo smulkiau.
2.6. Prekių pristatymo vieta yra Lietuvos sveikatos mokslų universiteto ligoninė Kauno klinikos, adresas Eivenių g. 2, Kaunas bei filialai: Onkologijos ligoninė, adresas Volungių g. 16 Kaunas; Romainių ligoninė, adresas Šilainių pl. 21 Kaunas; Kulautuvos reabilitacijos ligoninė, adresas Akacijų al. 18, Kulautuva, Kauno raj.; Vaikų reabilitacijos ligoninė "Lopšelis", adresas Lopšelio g. 10, Kaunas; Druskininkų reabilitacijos centras „Dainava“, Maironio g. 22,  Druskininkai.
2.7. Perkančioji organizacija privalo nutraukti pradėtas pirkimo procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti.
2.8.Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
2.9. Pasiūlymai vertinami pagal kainos kriterijų. 

3.1. Paslaugos teikėjas su pasiūlymu turi pateikti užpildytą pirkimo sąlygų priedą „Europos bendrasis viešųjų pirkimų dokumentas (EBVPD)“ pagal Viešųjų pirkimų įstatymo 50 straipsnyje nustatytus reikalavimus. EBVPD pildomas jį įkėlus į interneto svetainę http://ebvpd.eviesiejipirkimai.lt/espd-web/ir užpildžius bei atsisiuntus pateikiamas kartu su pasiūlymu.
3.2. Perkančioji organizacija su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio paslaugos teikėjo prieš nustatant laimėjusį pasiūlymą. Vis dėlto, perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą. 
3.3. Pašalinimo pagrindai taikomi paslaugos teikėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais paslaugos teikėjas remiasi. 
3.4. Perkančioji organizacija paslaugos teikėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų paslaugos teikėjo pašalinimo pagrindų, išskyrus VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas). 
3.5. Perkančioji organizacija, priimdama sprendimus dėl paslaugos teikėjo pašalinimo iš pirkimo procedūros VPĮ 46  straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant paslaugos teikėjo patikimumą paslaugos teikėjo pašalinimas iš pirkimo procedūros proporcingas vertinamam paslaugos teikėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį paslaugos teikėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl paslaugos teikėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.
3.6. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti paslaugos teikėjai. Dėl dokumentų, kuriuos turi pateikti užsienio šalių paslaugos teikėjai, informaciją Perkančioji organizacija pasitikrina „e-Certis“, adresu https://ec.europa.eu/tools/ecertis/. 
3.7. Jeigu paslaugos teikėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
3.7.1. priesaikos deklaracija;
3.7.2. oficialia paslaugos teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar paslaugos teikėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.8. Paslaugos teikėjų pašalinimo pagrindai ir jų nebuvimą įrodantys dokumentai:
	Eil. Nr.
	Paslaugos teikėjo pašalinimo pagrindai
	VPĮ straipsnis,  dalis, punktas bei EBVPD formos dalis pildymui
	Pašalinimo pagrindų nebuvimą įrodantys dokumentai

	3.8.1
	Paslaugos teikėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės paslaugos teikėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad paslaugos teikėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) paslaugos teikėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) paslaugos teikėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti paslaugos teikėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti paslaugos teikėjo finansinės apskaitos dokumentus (supaprastinto pirkimo atveju – paslaugos teikėjo, kuris yra juridinis asmuo, kita organizacija ar jos struktūrinis padalinys, vadovo ar dėl asmens (asmenų), turinčio (turinčių) teisę surašyti ir pasirašyti paslaugos teikėjo finansinės apskaitos dokumentus), per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) paslaugos teikėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal paslaugos teikėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· Valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:1]. [1:  Jeigu paslaugos teikėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia paslaugos teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar paslaugos teikėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti išduoti ne anksčiau kaip 180 dienų iki tos dienos, kai paslaugos teikėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.


	3.8.2
	Paslaugos teikėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	3.8.3
	Paslaugos teikėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas paslaugos teikėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą. 

Laikoma, kad paslaugos teikėjas nuteistas už aukščiau nurodytą nusikalstamą veiką, kai dėl:
1) paslaugos teikėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) paslaugos teikėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal paslaugos teikėjo šalies teisės aktų reikalavimus.

Tačiau ši nuostata netaikoma, jeigu:
1) paslaugos teikėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) paslaugos teikėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Paslaugos teikėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai
	1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
atitinkamos užsienio šalies institucijos dokumento.

Nurodyti dokumentai turi būti  išduoti ne anksčiau kaip 120 dienų iki tos dienos, kai paslaugos teikėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu paslaugos teikėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu http://draudejai.sodra.lt/draudeju_viesi_duomenys/.
Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie paslaugos teikėją (juridinį asmenį), jis turės teisę prašyti paslaugos teikėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Paslaugos teikėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu paslaugos teikėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
atitinkamos užsienio šalies kompetentingos institucijos dokumento.

Nurodyti dokumentai turi būti išduoti ne anksčiau kaip 120 dienų iki tos dienos, kai paslaugos teikėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

	3.8.4
	Paslaugos teikėjas su kitais paslaugos teikėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
	VPĮ 46 straipsnio 4 dalies 1 punktas

EBVPD III dalies C10 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	3.8.5
	Paslaugos teikėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms.
	VPĮ 46 straipsnio 4 dalies 2 punktas

EBVPD III dalies C12 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	3.8.6
	Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas

EBVPD III dalies C13 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	3.8.7
	Paslaugos teikėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba paslaugų teikėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu paslaugos teikėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba paslaugos teikėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu paslaugos teikėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl paslaugos teikėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/


	3.8.8
	Paslaugos teikėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl paslaugų teikėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas


	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	3.8.9
	Paslaugos teikėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad paslaugos teikėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad paslaugos teikėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu paslaugos teikėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas

	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl paslaugos teikėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas




	3.8.10
	[bookmark: part_030e6c6c64ba4f96a23474e439d1b80c]Paslaugos teikėjas yra padaręs rimtą profesinį pažeidimą, dėl kurio perkančioji organizacija abejoja paslaugos teikėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	VPĮ 46 straipsnio 4 dalies 7 punkto a papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl paslaugos teikėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/

	3.8.11
	Paslaugos teikėjas yra padaręs rimtą profesinį pažeidimą, dėl kurio perkančioji organizacija abejoja paslaugos teikėjo sąžiningumu,  kai jis (paslaugos teikėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.
	VPĮ 46 straipsnio 4 dalies 7 punkto b papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl paslaugos teikėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.

	3.8.12
	Paslaugos teikėjas yra padaręs rimtą profesinį pažeidimą, dėl kurio perkančioji organizacija abejoja paslaugos teikėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl paslaugos teikėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją.



3.9. Paslaugos teikėjas, dalyvaujantis pirkime, turi atitikti kvalifikacinius reikalavimus:
	Eil. Nr.
	Kvalifikacijos reikalavimai
	Kvalifikacijos reikalavimus patvirtinantys dokumentai

	3.9.1
	Teisė verstis veikla

	
	Paslauos teikėjas turi teisę verstis ta veikla, kuri reikalinga paslaugų teikimo  sutarčiai įvykdyti (kėlimo įrenginių remonto, techninio aptarnavimo, nuolatinės priežiūros ir saugaus naudojimo paslaugų teikimas).




	1. Lietuvos Respublikos Valstybinės energetikos reguliavimo tarybos išduotas atestatas, suteikiantis teisę verstis elektros įrenginių eksploatavimo darbais: specialiųjų elektros įrenginių eksploatavimo darbai.
2. Lietuvos Respublikos Socialinės apsaugos ir darbo ministerijos išduotas nuolatinės potencialiai pavojingų įrenginių nuolatinės priežiūros licencijos liftams ir kėlimo įrenginiams bei jų įrangai.
Pateikiamos skaitmeninės dokumentų kopijos.

	3.9.2
	Techninis ir profesinis pajėgumas

	
	Paslaugos teikėjas privalo turėti pirkimo sutarties vykdymui būtinus 2 (du) specialistus, kad tinkamai įvykdytų pirkimo sutartį.


	Pateikiama:
Pateikti turimų liftų elektromechanikų/ elektromonterių  kvalifikacinius dokumentus, nurodant darbo stažą aptarnaujant ir remontuojant konkrečiai tokių modifikacijų liftus, kurie nurodyti konkurso sąlygų 1 priede.
Pateikiamos skaitmeninės dokumentų kopijos.



3.10. Paslaugų teikėjas, dalyvaujantis pirkime, turi atitikti aplinkos apsaugos vadybos sistemos standartų  reikalavimus:
	Eil. Nr.
	Aplinkos apsaugos vadybos sistemos standartų reikalavimai
	Aplinkos apsaugos vadybos sistemos standartų reikalavimų atitikimą įrodantys dokumentai

	3.10.1
	Paslaugos teikėjas, paslaugos teikėjų grupės nariai kartu, paslaugos subteikėjai toje srityje, kurioje vykdys veiklą, turi būti įdiegęs ir taikyti atliekamiems statybos darbams aplinkos apsaugos vadybos ir audito sistemą EMAS (angl. Eco–Management and Audit Scheme, EMAS) arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus..
· Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;
· Paslaugos teikėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;
Paslaugos subteikėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.
	Pateikiama: 

EMAS arba LST EN ISO 14001 sertifikatas, arba kitas lygiavertis dokumentas, kuriuo įrodoma atitiktis taikomiems standartams, išduotas kitose valstybėse narėse įsteigtų nepriklausomų įstaigų. 
Arba kaip lygiaverčių aplinkos apsaugos vadybos užtikrinimo priemonių įrodymą, Paslaugos teikėjas gali pateikti lygiaverčių taikomų aplinkos apsaugos vadybos priemonių aprašymą, parengtą pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo, “ 4.3 punkto reikalavimus, arba kitus lygiaverčius įrodymus.



Pastaba: 
- kvalifikacinių reikalavimų atitikimą įrodančių dokumentų bus prašoma pateikti galimo laimėtojo.
- jei paslaugos teikėjas pirkimo sutarčiai vykdyti pasitelks kitų ūkio subjektų pajėgumus, šiuos nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektas.
3.11. Užsienio valstybių Paslaugos teikėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo. 
3.12. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
3.13. Jeigu paslaugos teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, paslaugos teikėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.14. Kiekvienas subjektas, kurio pajėgumais paslaugos teikėjas remiasi, užpildo ir pasirašo atskirą EBVPD.
3.15. Tarybos reglamente (ES) 2022/576 nustatytų sąlygų nebuvimas*
3.15.1. Pirkimui taikomos Reglamento nuostatos. Kartu su pasiūlymu paslaugos teikėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 7 priede. Kilus abejonių dėl paslaugos teikėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
3.15.2. Perkančioji organizacija nustačiusi, kad paslaugos teikėjo pasitelktas paslaugos subteikėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus paslaugos teikėjo juos pakeisti kitais, pirkimo sąlygų reikalavimus atitinkančiais, subjektais.
* Pastaba. Esant poreikiui Perkančioji organizacija gali paprašyti galimo laimėtojo pateikti dokumentus (VPĮ 51 str. 12 d.), pagrindžiančius užpildytoje deklaracijoje (7 priedas) pateiktos informacijos teisingumą.



4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

	4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
	4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
	4.3. Paslaugos teikėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose perkančiosios organizacijos nustatytus kvalifikacijos reikalavimus: reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi); finansinio ir ekonominio pajėgumo reikalavimus; techninio ir profesinio pajėgumo reikalavimus.
	4.4. Paslaugų teikimo ar darbų įsigijimo atvejais, perkančiajai organizacijai nustačius kvalifikacijos reikalavimus paslaugos teikėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, paslaugos teikėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.
	4.5. Remdamasis kitų ūkio subjektų pajėgumais, paslaugos teikėjas neatsižvelgia į tai, koks teisinis ryšys sieja paslaugos teikėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: jungtinė veikla (partnerystė), subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.
	4.6. Paslaugos teikėjas remiasi tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Paslaugos teikėjas turi pareigą perkančiajai organizacijai pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, išteklia paslaugos teikėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, paslaugos teikėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
	4.7. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, tikrina perkančioji organizacija. Paslaugos teikėjas turi pateikti dokumentus, įrodančius tokių išteklių prieinamumą. Įrodymui pateikiamos pirkimo sutarčių ar kitų dokumentų kopijos, kurios patvirtintų, kad paslaugos teikėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.
	4.8. Tais atvejais, kai paslaugos teikėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, perkančioji organizacija reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos.

5. PASIŪLYMŲ RENGIMAS, PATEIKIMAS, KEITIMAS

5.1. Paslaugos teikėjas gali pateikti tik vieną pasiūlymą. Jei teikėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
	5.2. Paslaugos teikėjas negali pateikti alternatyvių pasiūlymų. Paslaugos teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti paslaugos teikėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti paslaugos teikėjai (nemokama registracija adresu https://viesiejipirkimai.lt). Visi dokumentai, patvirtinantys paslaugos teikėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).
	5.4. Pasiūlymas turi būti pateiktas iki 2026 m. sausio 27 d. 09 val. 00 min. (Lietuvos Respublikos laiku) tik elektroninėmis priemonėmis, naudojant CVP IS.	
	5.5. Susipažinti su pirkimo dokumentais paslaugos teikėjai turi teisę iki pasiūlymų pateikimo termino pabaigos.
	5.6. Pateikdamas pasiūlymą, paslaugos teikėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	5.7. Paslaugos teikėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai, komisijai pareikalavus, turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba paslaugos teikėjo vadovo arba jo įgalioto asmens parašu.
	5.8. Pasiūlymas turi galioti ne trumpiau kaip 3 mėnesius nuo susipažinimo su pasiūlymais dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
	5.9. Pasiūlyme nurodomi įkainiai/kaina pateikiami eurais. Apskaičiuojant įkainį/kainą turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos paslaugos teikėjo išlaidos, apimančios viską, ko reikia visiškam ir tinkamam pirkimo sutarties įvykdymui. 
Galutinė suma turi būti išreikšta cento tikslumu, po kablelio nurodant ne daugiau kaip 2 ženklus.
	5.10. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems paslaugos teikėjams.
5.11. Pasiūlymas turi būti pateikiamas CVP IS priemonėmis. Pasiūlymą turi sudaryti:
5.11.1. Užpildyta pasiūlymo forma (1 priedas), užpildant visas šiame priede nurodytas lenteles. Lentelės turi būti užpildytos taip, kaip nurodyta. Užpildytos lentelės privalo būti  ne skenuota forma, bet prisegant atskiru dokumentu Microsoft Excel ar kita visuotinai prieinama teksto redagavimo programa. 
5.11.2. Europos bendrasis viešųjų pirkimų dokumentas (EBVPD) parengtas pagal pirkimo sąlygų 4 priedą.
5.11.3. Pasiūlymas turi būti pateiktas užpildant dokumentą „Kainų pasiūlymo lentelė“  (5.1 ir 5.2 priedai). Kainos privalo būti nurodytos eurais (EUR).
5.11.4. Jungtinės veiklos sutartis (jei taikoma);
	5.11.5. Įgaliojimas pasirašyti pasiūlymą (jei taikoma);	
	5.11.6. Galimybę pasinaudoti kitų ūkio subjektų ištekliais patvirtinantys dokumentai (jei taikoma);
5.11.7. Užpildyta deklaracija dėl tiekėjo atsakingų asmenų (6 priedas);
5.11.8. Tiekėjo deklaracija dėl atitikties Tarybos reglamente (ES) 2022/576 nustatytų sąlygų nebuvimo (7 priedas)
5.11.9. Dokumentai, patvirtinantys siūlomų prekių atitiktį techninėje specifikacijoje nustatytiems reikalavimams (reikalavimai nurodyti techninėje specifikacijoje).
	5.12. Paslaugos teikėjo pasiūlymą sudaro CVP IS priemonėmis pateiktos informacijos ir dokumentų visuma.
	5.13. Pasiūlymas turi būti pasirašytas parašu. Jei pasiūlymą pateikia ir pasirašo įgaliotas asmuo, kartu su pasiūlymu turi būti pateiktas įgaliojimas.
5.14. Paslaugos teikėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Viešųjų pirkimų įstatyme 20 str. 2 d.:
1) jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
2) jeigu tai pažeistų šio įstatymo 33, 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;
3) pateiktos paslaugos teikėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti paslaugos teikėjo įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga paslaugos teikėjui jo teisėtiems interesams ginti;
4) informacija apie pasitelktus ūkio subjektus, kurių pajėgumais remiasi paslaugos teikėjas, ir subteikėjus – tuo atveju, kai ši informacija reikalinga paslaugos teikėjui jo teisėtiems interesams ginti.
Jeigu perkančiajai organizacijai kyla abejonių dėl paslaugos teikėjo pasiūlyme nurodytos informacijos konfidencialumo, ji privalo prašyti paslaugos teikėjo įrodyti, kodėl nurodyta informacija yra konfidenciali. Jeigu paslaugos teikėjas per perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
Paslaugos teikėjas neturi teisės nurodyti, kad visa pasiūlyme pateikta informacija yra konfidenciali. Paslaugos teikėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti paslaugos teikėjo pateiktos informacijos, kurią paslaugos teikėjas nurodė kaip konfidencialią. Jei paslaugos teikėjas nenurodo konfidencialios informacijos, laikoma, kad tokios paslaugos teikėjo pasiūlyme nėra.
5.15. Paslaugos teikėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
5.16. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad paslaugos teikėjai pratęstų jų galiojimą iki konkrečiai nurodyto laiko. Paslaugos teikėjas CVP IS priemonėmis tokį prašymą gali atmesti. 
 
6. PASIŪLYMŲ ŠIFRAVIMAS
	
6.1. Paslaugos teikėjo teikiamas pasiūlymas gali būti užšifruojamas. Paslaugos teikėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą.
6.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai paslaugos teikėjas neturi galimybės pateikti slaptažodžio per CVP IS susirašinėjimo priemonę, paslaugos teikėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu (lina.glebe@kaunoklinikos.lt ) arba raštu. Tokiu atveju paslaugos teikėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
6.2. Paslaugos teikėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju paslaugos teikėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija paslaugos teikėjo pasiūlymą atmeta kaip neatitinkantį pirkimo dokumentuose nustatytų reikalavimų (paslaugos teikėjas nepateikė pasiūlymo kainos).
7. PASIŪLYMŲ GALIOJIMO UŽTIKRINIMAS

	7.1. Pasiūlymo galiojimo užtikrinimas nereikalaujamas.

8. PAVYZDŽIŲ PATEIKIMAS
8.1. Netaikoma.	

9. PIRKIMO DOKUMENTŲ PAAIŠKINIMAS IR PATIKSLINIMAS
	
	9.1. Paslaugų teikėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus. 
	9.2. Perkančioji organizacija atsako tik CVP IS susirašinėjimo priemonėmis į kiekvieną paslaugų teikėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 9 dienoms iki pasiūlymų pateikimo termino pabaigos.
	9.3. Paslaugų teikėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 6 dienoms iki pasiūlymų pateikimo termino pabaigos, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.
	9.4. Perkančioji organizacija, paaiškindama ar pataisydama pirkimo dokumentus, privalo užtikrinti paslaugų teikėjų anonimiškumą, t. y. privalo užtikrinti, kad paslaugų teikėjas nesužinotų kitų paslaugų teikėjų, dalyvaujančių pirkimo procedūrose, pavadinimų ir kitų rekvizitų.
	9.5. Perkančioji organizacija savo iniciatyva gali paaiškinti (patikslinti) dokumentus nesibaigus pasiūlymų pateikimo terminui. Kai tikslinama skelbime paskelbta informacija, perkančioji organizacija privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį paslaugų teikėjai, rengdami pasiūlymus, galėtų atsižvelgti į patikslinimus. Tarptautinės vertės pirkimo atveju negali būti daromi tokie esminiai Pirkimo sąlygų pakeitimai dėl kurių būtų buvę galima leisti dalyvauti kitiems paslaugos teikėjams nei iš pradžių atrinktieji arba pirkimo procedūra būtų pritraukusi daugiau dalyvių.
	9.6. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir paslaugos teikėjo susirašinėjimas yra vykdomas tik CVP IS susirašinėjimo priemonėmis.
	9.7. Perkančioji organizacija neketina rengti susitikimų su paslaugos teikėjais dėl pirkimo dokumentų paaiškinimų.
10. SUSIPAŽINIMAS SU GAUTAIS PASIŪLYMAIS

10.1. Susipažinimas su pasiūlymais vyks Lietuvos sveikatos mokslų universiteto ligoninėje Kauno klinikos, Eivenių g. 2, LT-50161 Kaunas, Paslaugų centras, III aukštas, Viešųjų pirkimų tarnyboje 2026 m. sausio 27 d. 09 val. 30 min. Jei pasiūlymas teikiamas šifruotas, slaptažodis turi būti pateiktas 2026 m. sausio 27 d. intervale 09.00 – 09.30 val.  (žr. 6 skyrių „Pasiūlymų šifravimas“).
10.2. Paslaugos teikėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.

11. PASIŪLYMŲ NAGRINĖJIMAS

11.1. Pateiktus pasiūlymus nagrinėja, vertina ir palygina Komisija šia tvarka:
11.1.1. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;
11.1.2. įvertina Europos bendrajame viešųjų pirkimų dokumente pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;
11.1.3. tikrina ar pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;
11.1.4. tikrina ar paslaugos teikėjo pasiūlymas atitinka pirkimo sąlygų techninės specifikacijos reikalavimus (įskaitant prekių pavyzdžius, jei taikoma);
11.1.5. tikrina ar nebuvo pasiūlyta neįprastai maža kaina ir ar paslaugų teikėjas pirkimo komisijos prašymu pateikė raštišką tinkamą kainos pagrįstumo įrodymą;
11.1.6. galimo laimėtojo prašo pateikti pirkimo sąlygų 3.8 punkte nurodytus dokumentus ir patikrina, ar nėra pirkimo sąlygų 3.8 punkte nustatytų pašalinimo pagrindų, ar galimas laimėtojas atitinka pirkimo slygų 3.9. punkte nurodytus kvalifikacijos reikalavimus ir 3.10 punkte reikalaujamus kokybės vadybos sistemos ir (arba) aplinkos apsaugos vadybos sistemos standartus (jeigu taikytina).
11.2. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
11.3. Perkančioji organizacija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
11.4. Perkančioji organizacija, pasiūlymų vertinimo metu radusi pasiūlyme nurodytos kainos ar sąnaudų apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
11.5. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, paslaugos teikėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu paslaugos teikėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti paslaugos teikėjo, kad jis pirkimo komisijai parodytų atitinkamų dokumentų originalus.
	11.6. Perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų paslaugų teikėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
11.7. Perkančioji organizacija gali nevertinti viso paslaugos teikėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.



12. ELEKTRONINIS AUKCIONAS

	12.1. Elektroninis aukcionas nerengiamas.

13. PASIŪLYMŲ ATMETIMO PRIEŽASTYS

	13.1. Pirkimo komisija atmeta pasiūlymą, jeigu:
	13.1.1. paslaugos teikėjas pasiūlymą ar jo dalį pateikė ne CVP IS priemonėmis;
	13.1.2. pasiūlymą pateikęs paslaugos teikėjas turi būti pašalinamas iš pirkimo procedūros pagal pirkimo sąlygų 3.8 punktą arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;
	13.1.3. pasiūlymą pateikęs paslaugos teikėjas neatitinka nustatytų minimalių kvalifikacijos reikalavimų, ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartų, arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
13.1.4. paslaugos teikėjas turi būti pašalinamas iš pirkimo procedūros pagal pirkimo sąlygų 3.15 punktą arba perkančiosios organizacijos prašymu nepateikė ar nepatikslino pateiktos netikslios ar neišsamios informacijos dėl Tarybos reglamente 2022/576/ES nustatytų sąlygų nebuvimo;
	13.1.5. pasiūlymas neatitinka pirkimo dokumentuose nustatytų reikalavimų;
	13.1.6. pasiūlyta per didelė, perkančiajai  organizacijai nepriimtina kaina;
13.1.7. Paslaugos teikėjas kartu su pasiūlymu nepateikė pirkimo sąlygų 5.11.2 punkte nurodyto dokumento. Šiuo atveju pasiūlymas atmetamas kaip neatitinkantis pirkimo dokumentuose nustatytų reikalavimų;
	13.1.8. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
	13.1.9. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;
	13.1.10. paslaugos teikėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
	13.1.11. jei paslaugos teikėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad paslaugos teikėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
	13.1.12. paslaugos teikėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: paslaugos teikėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiosios organizacijos prašymu jų nepateikė per perkančiosios organizacijos nurodytą terminą.
	13.2. Apie pasiūlymo atmetimą ir tokio atmetimo priežastis paslaugos teikėjas informuojamas raštu CVP IS priemonėmis.
	13.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu paslaugos teikėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

14. PASIŪLYMŲ VERTINIMAS IR PALYGINIMAS

14.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
14.2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.


15. PASIŪLYMŲ EILĖ IR LAIMĖTOJO NUSTATYMAS

	15.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.
	15.2. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas paslaugos teikėjas, kurio pasiūlymas CVP IS priemonėmis pateiktas anksčiausiai.
	15.3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka. 
	15.4. Tais atvejais, kai pasiūlymą pateikė arba įvertinus pasiūlymus liko tik vienas paslaugos teikėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.
	15.5. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems paslaugos teikėjams. Paslaugos teikėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
	15.6. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 10 kalendorinių dienų nuo pranešimo apie sprendimą sudaryti pirkimo sutartį išsiuntimo iš perkančiosios organizacijos suinteresuotiems kandidatams ir suinteresuotiems dalyviams dienos, išskyrus atvejus, kai vienintelis suinteresuotas dalyvis yra tas, su kuriuo sudaroma pirkimo sutartis.
	15.7. Jeigu paslaugos teikėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis arba paslaugų teikėjų grupė neįsteigia juridinio asmens, kaip nustatyta VPĮ 86 straipsnio 4 dalyje, laikoma, kad jis (jie) atsisakė sudaryti pirkimo sutartį. Tokiu atveju arba jeigu paslaugos teikėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį ar preliminariąją sutartį paslaugos teikėjui, kurio pasiūlymas pagal nustatytą pasiūlymų eilę yra pirmas po paslaugos teikėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.

16. PRETENZIJŲ IR SKUNDŲ NAGRINĖJIMAS

	16.1. Paslaugos teikėjas, norėdamas iki pirkimo sutarties, įskaitant atvejus, kai ji sudaroma pagal preliminariąją sutartį, ar preliminariosios sutarties sudarymo teisme ginčyti perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją perkančiajai organizacijai.
	16.2. Paslaugos teikėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus Viešųjų pirkimų įstatymo 102 straipsnio 3 ir 4 dalyse nurodytus atvejus):
	16.2.1. per 10 dienų nuo perkančiosios organizacijos pranešimo raštu apie jos priimtą sprendimą išsiuntimo paslaugos teikėjams dienos, o jeigu šis pranešimas nebuvo siunčiamas elektroninėmis priemonėmis, – per 15 dienų nuo pranešimo išsiuntimo paslaugos teikėjams dienos;
	16.2.2. per 10 dienų nuo paskelbimo apie perkančiosios organizacijos priimtą sprendimą dienos, jeigu šiame įstatyme nėra reikalavimo raštu informuoti paslaugos teikėjus apie perkančiosios organizacijos priimtus sprendimus.
	16.3. Perkančioji organizacija privalo nagrinėti tik tas paslaugų teikėjų pretenzijas, kurios gautos iki pirkimo sutarties ar preliminariosios sutarties sudarymo dienos ir pateiktos laikantis 16.2 punkte nustatytų terminų. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.
	16.4. Perkančioji organizacija, gavusi pretenziją, sudaro pirkimo sutartį ar preliminariąją sutartį ne anksčiau kaip po 10 dienų nuo rašytinio pranešimo apie jos priimtą sprendimą išsiuntimo pretenziją pateikusiam paslaugos teikėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.
	16.5. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam paslaugos teikėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
	16.6. Jeigu perkančioji organizacija per nustatytą terminą neišnagrinėja jai pateiktos pretenzijos, paslaugos teikėjas turi teisę pateikti prašymą ar pareikšti ieškinį teismui per 15 dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam paslaugos teikėjui, suinteresuotiems kandidatams ir suinteresuotiems dalyviams.
	16.7. Paslaugos teikėjas turi teisę pareikšti ieškinį dėl pirkimo sutarties ar preliminariosios sutarties pripažinimo negaliojančia per 6 mėnesius nuo pirkimo sutarties sudarymo dienos.
	16.8. Tais atvejais, kai paslaugos teikėjui padaryta žala kildinama iš neteisėtų perkančiosios organizacijos veiksmų ar sprendimų, tačiau VPĮ nenustatyta pareiga perkančiajai organizacijai raštu informuoti paslaugos teikėjus arba paskelbti apie jos veiksmus ar sprendimus, taikomi Civiliniame kodekse nustatyti ieškinio pareiškimo senaties terminai. Šios dalies nuostatos netaikomos, kai ieškinys teikiamas perkančiajai organizacija i nepagrįstai nutraukus pirkimo sutartį dėl esminio pirkimo sutarties pažeidimo.
	16.9. Paslaugos teikėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajai organizacijai prašymo ar ieškinio kopiją su gavimo teisme įrodymais.
	16.10. Perkančioji organizacija, gavusi paslaugos teikėjo prašymo ar ieškinio teismui kopiją, negali sudaryti pirkimo sutarties ar preliminariosios sutarties, kol nesibaigė atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol perkančioji organizacija negavo teismo pranešimo apie:
	16.10.1. Motyvuotą teismo nutartį, kuria atsisakoma priimti ieškinį;
	16.10.2. Motyvuotą teismo nutartį dėl paslaugos teikėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
	16.10.3. Teismo rezoliuciją priimti ieškinį netaikant laikinųjų apsaugos priemonių.
	16.11. Jeigu dėl paslaugos teikėjo prašymo pateikimo ar ieškinio pareiškimo teismui pratęsiami anksčiau paslaugos teikėjams pranešti pirkimo procedūrų terminai, apie tai perkančioji organizacija išsiunčia paslaugos teikėjams pranešimus ir nurodo terminų pratęsimo priežastis.
	16.12. Perkančioji organizacija, sužinojusi apie teismo sprendimą dėl paslaugos teikėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.

17. PIRKIMO SUTARTIES PASIRAŠYMAS IR SĄLYGOS

17.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia sudaryti pirkimo sutartį.
17.2. Taikomos Viešųjų pirkimų tarnybos direktoriaus 2025 m. balandžio 17 d. įsakymu  Nr. 1S-52 „Dėl viešųjų pirkimų tarnybos direktoriaus 2024 m. gruodžio 30 d. Įsakymo Nr. 1S-209 „Dėl paslaugų viešojo pirkimo–pardavimo sutarties tipinių sąlygų patvirtinimo“ pakeitimo” patvirtintos Paslaugų viešojo pirkimo–pardavimo sutarties specialiosios sąlygos (2 priedas) ir paslaugų viešojo pirkimo–pardavimo sutarties bendrosios sąlygos (8 priedas).
17.3. Maksi pradinės sutarties vertė – 296 000,00 Eur su PVM.
17.3. Taikoma kainodara – fiksuotas įkainis.
17.5. Pirkimo sutartis negali būti sudaroma, kol nesibaigė Viešųjų pirkimų įstatymo nustatyti tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas tiekėjas.
Pirkimo dokumentai parengti vadovaujantis Lietuvos Respublikos Viešųjų pirkimų įstatymu ir galioja tiek, kiek neprieštarauja įstatymui. Visais atvejais pirmenybė teikiama Viešųjų pirkimų įstatymo normoms.

________________________
[bookmark: _GoBack]
Atviro konkuso sąlygų 
1 priedas
Herbas arba prekių ženklas

(Paslaugos teikėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie paslaugos teikėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
______________________________________________________________________________________________

__________________________
(Adresatas (perkančioji organizacija))

PASIŪLYMAS

DĖL KĖLIMO ĮRENGINIŲ REMONTO, TECHNINIO APTARNAVIMO IR NUOLATINĖS PRIEŽIŪROS PASLAUGŲ PIRKIMO

____________ Nr.______
(Data)
_____________
(Sudarymo vieta)
						1 lentelė
PASLAUGOS TEIKĖJO REKVIZITAI
	Paslaugos teikėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	


	Paslaugos Teikėjo adresas /Jeigu dalyvauja ūkio subjektų grupė, surašomi visi dalyvių adresai/
	

	Įmonės kodas, PVM mokėtojo kodas
	

	Atsiskaitomosios sąskaitos numeris, bankas, banko kodas
	

	Įmonės vadovo pareigos, vardas, pavardė
	

	Už pasiūlymą atsakingo asmens vardas, pavardė
	

	Už sutarties vykdymą atsakingo asmens pareigos, vardas, pavardė
	

	Telefono numeris
	

	Fakso numeris
	

	El. pašto adresas
	


Jei Paslaugos teikėjas yra fizinis asmuo, skiltys atitinkamai pakoreguojamos.
Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) atviro konkurso skelbime, paskelbtame Viešųjų pirkimų įstatymo nustatyta tvarka;
2) kituose pirkimo dokumentuose (jų paaiškinimuose, papildymuose). 
3) Pasirašydamas CVP IS priemonėmis pateiktą pasiūlymą saugiu elektroniniu ir/arba įprastu parašu, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.	
        		                 			                                             2 lentelė
PASLAUGOS SUBTEIKĖJO REKVIZITAI*

	Eil.
Nr.
	Paslaugos subteikėjo (-ų) pavadinimas (-ai), adresas (-ai)


	
	

	
	


*Pastaba: pildoma, jei paslaugos teikėjas ketina pasitelkti paslaugos subteikėją (-us)
    3 lentelė
PASIŪLYMO KAINA

Kainų pasiūlymą užpildyti pirkimo dokumentų 5.1 ir 5.2 prieduose „Kainų pasiūlymo lentelė“  (dokumentas turi būti pateikiamas redaguojamu formatu)
Pastaba. Lentelėje nurodyti orientaciniai kiekiai naudojami tik pasiūlymų vertinimui/palyginimui, tai nebus sutarties maksimalūs kiekiai, sutartyje bus nurodyti tik prekių įkainiai. 
	               
4 lentelė
PATEIKIAMŲ DOKUMENTŲ SĄRAŠAS

	Eil. Nr.
	Pateiktų dokumentų pavadinimas
	Dokumento puslapių skaičius
	Failo, kuriame yra dokumentas, pavadinimas

	
	
	
	

	
	
	
	

	
	
	
	

	              Pasiūlymas galioja iki termino, nustatyto pirkimo dokumentuose.

Pasiūlymo konfidencialią informaciją sudaro (paslaugos teikėjai turi nurodyti, kokia pasiūlyme pateikta informacija yra konfidenciali):
________________________________________________________________________________________________________________________________________________________________________________________________________________________________________
SVARBU: Kasacinis teismas yra išaiškinęs, kad <…> “informacijos įslaptinimas viešųjų pirkimų procedūroje yra išimtis iš bendros taisyklės; atsižvelgiant į tai, kad konfidencialios informacijos apsaugos tikslas – teisėta viešumo ribojimo priemonė, ji turi būti aiškinama siaurai, nepažeidžiant VPĮ įtvirtintų skaidrumo ir konkurencijos principų bei paslaugų teikėjų teisės į veiksmingą pažeistų teisių gynybą turint ir tikslą nepakenkti tos informacijos šaltiniui ar kitiems asmenims. Informacijos kaip konfidencialios kvalifikavimas pirmiausia priklauso nuo paslaugos teikėjo nurodymo apie tai pasiūlyme, tačiau toks paslaugos teikėjo nurodymas nėra privalomas perkančiajai organizacijai. Prašantis įslaptinti informaciją paslaugos teikėjas turi pateikti patikimus argumentus, kad duomenų atskleidimas pažeis jo teisėtus interesus. Konfidenciali informacija turi būti motyvuotai pagrįsta, kad perkančioji organizacija galėtų įvertinti ir nustatyti pateiktos konfidencialios informacijos pagrįstą būtinumą informaciją laikyti konfidencialia ir jos neatskleisti tretiesiems asmenims.

Pastaba. Paslaugos teikėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.



		
	
	
	
	
	

	(Paslaugos teikėjo arba jo įgalioto asmens pareigų pavadinimas)

